Κρούσσια όρη

Τα Κρούσσια όρη είναι χαμηλή οροσειρά της Κεντρικής Μακεδονίας που βρίσκεται στα δυτικά του νομού Σερρών, στα σύνορα με τον νομό Κιλκίς. 

Αποτελείται από δύο κύριους ορεινούς όγκους, το Δύσωρο όρος και το Μαυροβούνι.Ειδήσεις Κιλκίς, Σαράντης Δημητριάδης, "Νερό ή χρυσός; Και τα δυο δε γίνεται.", 27 Δεκεμβρίου 2012 Η οροσειρά έχει κατεύθυνση από Βορειοδυτικά προς Νοτιοανατολικά και αποτελεί φυσικό όριο μεταξύ των νομών Σερρών και Κιλκίς. Βορειοδυτικά, το Δύσωρο απολήγει στη λίμνη Δοϊράνη και νοτιοανατολικά το Μαυροβούνι χωρίζεται από το όρος Βερτίσκος με το πέρασμα Λαχανά. Βόρεια, η οροσειρά χωρίζεται από το όρος Μπέλλες με τα Στενά της Δοβήρου (Δοβά Τεπέ). Η ψηλότερη κορυφή των ορέων είναι η κορυφή Μαυροβούνι στο ομώνυμο όρος, στα 1.179 μέτρα. 

Οι δυτικές πλαγιές των Κρουσσίων οριοθετούν τη λεκάνη απορροής του Γαλλικού (Εχέδωρος), ενώ οι ανατολικές πλαγιές απορρέουν στη λίμνη Κερκίνη και μετέπειτα στον ποταμό Στρυμόνα. Η οροσειρά είναι δασώδης σε μεγάλο τμήμα της και θαμνώδης. Η δασώδης βλάστηση αποτελείται κυρίως από βελανιδιές. Στην αρχαιότητα, σύμφωνα με τον Ηρόδοτο, η περιοχή ήταν γνωστή για τα μεταλλεία της  Δ. Κ. Σαμσάρης, Ιστορική γεωγραφία της Ανατολικής Μακεδονίας κατά την αρχαιότητα, Θεσσαλονίκη 1976 (Εταιρεία Μακεδονικών Σπουδών), σ. 12-13. ISBN 960-7265-16-5. και για τα λιοντάρια της, που προκάλεσαν μεγάλες ζημιές στον στρατό του Ξέρξη κατά τη διάβαση και στρατοπέδευσή του από το πέρασμα Λαχανά.The Cambridge ancient history, Τόμος 4, Persia, Greece and the Western Mediterranean, c525-479 B.C., 1926, John Boardman

Στα Κρούσσια όρη, κοντά στις πηγές του Γαλλικού ποταμού και την τοπική κοινότητα της Ποντοκερασιάς, βρίσκεται ο Βαλκανικός Βοτανικός Κήπος Κρουσσίων, με συνολική έκταση 310 στρέμματα εντός της ζώνης προστατευόμενων περιοχών. Βάσει διεθνών συμβάσεων (σύμβαση Ραμσάρ) είναι μέλος του Διεθνούς Δικτύου Βοτανικών Κήπων (BGCI) και του Διεθνούς Δικτύου για την ανταλλαγή Αυτοφυούς Γενετικού Υλικού και συμμετέχει στην Παγκόσμια Στρατηγική για τη Διατήρηση της Φυτικής Βιοποικιλότητας.

 Κορυφές 
ΌροςΟνομασίαΎψοςΔύσωροΑλεποχώρι671 μ.Άσπρη Πέτρα720 μ.Βράχος (Καγιάδες)579 μ.Γελαστή622 μ.Δύσωρο860 μ.Λυκορράχη660 μ.Μαυροβούνι (Καρά Νταγ)762 μ.Μεγάλη Ράχη622 μ.Μεσορράχη733 μ.Πανόραμα684 μ.Πανόραμα635 μ.Προφήτης Ηλίας776 μ.Πύργος (Ρεσελή)767 μ.Σησαμιά781 μ.Τρίκορφα786 μ.Φωλεά818 μ.Χελώνα580 μ.Ψωροκέφαλο760 μ.ΜαυροβούνιΑλάνια700 μ.Απιδιές720 μ.Αράπης (Καρά Λόφος)750 μ.Βλάχος (Κιουλαχλή)599 μ.Γαϊδάρα760 μ.Δίστρατο (Χαμζαλή)788 μ.Μαυροβούνι (Καρά Νταγ)1.177 μ.Κολώνα542 μ.Κούνια (Λιούλκα)782 μ.Κοφτερό664 μ.Κρούσα1.161 μ.Λόφος (Καμίτσα Τεπέ)849 μ.Μαύρη Ζώνη (Ορτά Καράν)899 μ.Μοναστήρι656 μ.Στρογγυλό (Σταυρωτό)660 μ.Στρούγγα920 μ.Τραγουδίστρα (Πεΐκοβο)653 μ.Φλαμούρι1.042 μ.Χαλάσματα (Χαραπάδες)943 μ.

Παραπομπές

Κατηγορία:Βουνά των Σερρών
Κατηγορία:Βουνά του Κιλκίς
Κατηγορία:Οροσειρές της Ελλάδας